Gemeentebrief: 8 November 2019
Ons bid vir die aarde. Vir die skilpad wat teen die klipkraal se muur teen die son se woede gaan skuiling soek het. Vir die kelkiewyne wat vroegdag by die pannetjie die laaste modder net so agtergelaat het. Vir die steenbok wat met sy uitgeteerde lyf in die veld strompel op soek na iets wat hom uit die doodsakker sal weglok. Vir die dorperooi wat met versonke oë na die droë krip staar waar die laaste kruipvoer deur die honger veldmuis weggedra is. Vir die klipdasse wat die kokerbome se blare tot dood toe afgeëet het ...
Ons bid vir die aarde. Vir die vlakvark wat plankdun vergeefs vir ’n wortel met sy twee sekels grawe. Vir die erdvark wat snags sukkel om die veld se laaste termiete uit te dolwe. Vir die bokoorvossies wat lank ná sonop steeds krieke en muise soek wat hulle al voor die winter klaargemaak het. Vir die ou bruinwolf wat snags die droë bene na sy skuilplek onder die anaboom dra. Vir die kleinboere wie se mielies spierwit op die landerye verdor het.
Ons bid vir die oseane om af te koel, want dan sal die volg hemel toe rys en wolke oor die vasteland heen voortbring en die nood van mens, dier en plant verlig.
Ons bid, ons hoop, ons vra mooi.
- Verkort uit Beeld, 5 November 2019 deur Gerhard Verdoorn, Uit ons omgewing.
Sondag 10 November 2019
09:00 Herinneringsdiens o.l.v. ds. André: Wanneer vind mens God? Wanneer ons onthou! Psalm 66.
(Ons dink o.a. terug aan afgestorwenes van Desember 2018 tot November 2019.) Obie en Hermien Bekker se dogter, Alta; Andrinette Bergenthuin se broer; Martie Moolman se skoonseun, Robert Goëbel; Louis Nel (Huis Piek); Hannatjie Venter se suster, Ria Opperman; Julie Zitzke; Cas Wepener se suster, Arina; Stef Naudé; Henry van Kerken; Dawina Lemmer se suster, Cora; Julius Köhler; Charmara Cronjé; Gert Hugo; Marianna Louw se broer, Louis van Tonder; Pieter Oosthuizen se suster; Jabu Mtau se suster Phindile Mtau; Lukas en Jenny Raath se swaer, Dalmain Jordaan; Ann Robberts en Enoch Mabelane.
10:00 Junior jeuggroepafsluiting en partytjie op Sondag 10 November na afloop van die gesinsdiens in die saal. Ons jongmense gaan heerlik saam kuier. Sien jou daar!
Tee: Baie dankie aan Naomi Viljoen en Carene Geldenhuys.
Blomme: Baie dankie aan Karien Kromhout.
Aanddienste en tienergroepe het afgesluit vir die jaar.
Vir die van u wat vertroud is met hierdie gebruik sal weet dat hierdie dankofferbydrae ’n addisionele jaarlikse bydrae is bo en behalwe die maand- en erediensbydraes wat u maak. Vir ons jaarlikse dankoffermaandbrief kliek hier. Aangeheg ook ’n debietorder.
Ongesteld: Daan de Klerk (EM rug operasie); Carel van der Merwe (ZA intensief); Anna Brütten (oor prosedure); Janetta van Niekerk se moeder (GL); Annatjie Kemp se moeder, Amanda van Straaten (Unitas).
Seënwense aan Nico de Klerk wat ’n kleinseun, Estiaan Esterhuysen ryker geword het.
Gespreksgroep op Woensdag 13 November 2019 om 09:00 o.l.v. ds. André in die kapel. Kom ons sorg vir God se huis: Ekonomie én ekologie.
Ons wil graag ook ’n voorbeeld stel met ons gemeente tuin in ons veranderde klimaat en droogte. Neem asb. kennis dat:
Gras nie meer kort gesny gaan word nie maar medium lengte gaan hê om uitdroging te verminder.
Ons sal soggens en saans tuin natmaak met boorgat water ten einde verdamping te verminder. Jabu se werktyd sal aangepas word.
Plek-plek sal ons groen loofplante met sukkulente (vetplante) vervang sonder om nuwes aan te koop.
Ons is weer in die tyd van elektrisiteit onderbrekings. Wanneer die kerkkantoor ’n elektrisiteit onderbreking het werk die telefone nie. Kontak die personeel dan op hulle selfone. Estelle van der Vyver 078 194 0220 en Hannatjie Venter 082 811 5997.
Ons gholfdag van 14 November moes a.g.v. gebrekkige belangstelling gekanselleer word. Fooie sal terug betaal word.
OGGENDBYEENKOMS 28 NOVEMBER 2019
Op Donderdag 28 November 2019 om 10:00 vind ons laaste oggend-byeenkoms vir 2019 plaas. Prof. Hannes Pretorius gaan foto’s kom wys. Ons gaan lekker saam kuier, wors braai en slaai geniet. Laat weet asb. die kerkkantoor 012 460 3913 teen 25 November as jy die byeenkoms wil bywoon.
Ons het twee ou kiaatdeure wat vroeër in die saal was. Indien iemand daarin belangstel kan jy dit gratis kry en self wegry. Die deure kan gesien word aan die westekant van die saal.
Ons is op soek na ’n goeie tweedehandse klavier. Indien jy weet van so ’n klavier kan jy ons kontak by die kerkkantoor 012 460 3913.
▪ Herwinning: Gee asb. u gebruikte bottels, plastiek (hard en sag), papier en blikkies by ons herwinningspunt (regs van gemeentehuis se motor ingang) af.
▪ Seilsakkies: Waterkloofkerk het seil sakkies (vou op in ‘n beursievorm) beskikbaar wat ons in ons inkopie lewe kan gebruik. Die seil sakkies is Sondae na afloop van die erediens te koop teen R30,00 (in die week by die kerkkantoor). Kom ons ondersteun die projek en wys dat Waterkloof omgee!
▪ Ons Huis (Sepedi: Re Gae) – projek in Daspoort
’n Paar jonger lidmate neem inisiatief! Hulle ondersteun ’n kleuterskool in ’n informele nedersetting in Daspoort. Ons wil as gemeente dié met gesonde kos en ander dringende behoeftes ondersteun. Die projek toon potensiaal vir ons as gemeente om langtermyn betrokke te wees. Die primêre behoefte is om water op die terrein te kry. Dankie aan die persoon wat die watertenk geskenk het.
Ons gaan op 9 November die watertenk installeer en klein werkies op die terrein doen. Ons gaan saam kuier, braai en die gemeenskap leer ken. Waterkloof gee om! Indien jy op Saterdag 9 November wil saamgaan. Ons ry 07:30 vanaf die kerk.
Met ‘n GPS: Theo Slabbertstraat363. Van 363 Theo Slabbertstraat, ry reguit aan totdat dit ‘n grondpad word. Hou reguit aan met die grondpad tot by die T-aansluiting. Draai dan links. Ry reguit aan vir ongeveer 150m. Skooltjie aan jou linkerkant
GPS koördinate: -25,7239, 28,1228.
Sonder GPS: Vanaf fonteine-sirkel, neem die M18 (Christina de Wit). Draai regs by die robot in Eeufeesweg, hou aan met Eeufeesweg vir 7km. Draai links in Quaggastraat. Na 750m, draai regs in Transoranjestraat en hou aan vir 5km (deur Daspoort tonnel). Draai links in Van der Hoffstraat. Na 1.5km, draai links in Theo Slabbertstraat (eerste straat na Attiestraat). Ry reguit in Theo Slabbert straat totdat dit ‘n grondpad word. Hou reguit aan met die grondpad tot by die T-aansluiting. Draai dan links. Ry reguit aan vir ongeveer 150m. Skooltjie aan jou linkerkant
CAS EN CLARA WEPENER SE HUISHULP
Suzan Zubane het die afgelope tien jaar vir Cas en Clara Wepener as huishulp in Waterkloof gewerk. Hulle beveel haar met vrymoedigheid in alle opsigte aan. Dit sal waardeer word indien lidmate haar naam en nommer (sel nr 0722181207) kan aanstuur vir mense wat moontlik mag belangstel in haar dienste.
Ons gholfdag moes a.g.v. gebrekkige belanstelling gekanselleer word. Fooie sal terug betaal word. ___________________________________ KERSSANGDIENS SONDAG 24 NOVEMBER 2019 OM 18:00
Gemeentebrief: 8 November 2019 Liewe Lidmaat GEDAGTE VIR DIE WEEK Ons bid vir die aarde. Vir die skilpad wat teen die klipkraal se...
Bulletin 10 November 2019
Liturgie 10 November 2019